L 229/34
LV
Eiropas Savienības Oficiālais Vēstnesis
18.9.2023.
Dalībvalstis cieši sadarbojas ar Komisiju, laikus informē par visiem valsts pasākumiem, kas Eiropas Pusvadītāju padomē veikti attiecībā uz pusvadītāju piegādes ķēdi, un koordinē tos. 7.
Beidzoties krīzes posma aktivizēšanas periodam vai ja krīze ir priekšlaicīgi izbeigta, ievērojot šā panta 5. punktu, nekavējoties pārtrauc saskaņā ar 25., 26. un 27. pantu veikto pasākumu piemērošanu. 8.
Komisija ne vēlāk kā sešus mēnešus pēc krīzes posma beigām atjaunina saskaņā ar 19. un 20. pantu veikto pusvadītāju vērtības ķēžu kartēšanu un uzraudzību, ņemot vērā krīzes laikā gūto pieredzi.
3 . sad aļ a Rea ģēš a na de f icīt a s itu āci jā
24. pants Ārkārtas situāciju instrumentārijs 1.
Ja, ievērojot 23. pantu, tiek aktivizēts krīzes posms un ja tas ir nepieciešams pusvadītāju krīzes risināšanai Savienībā, Komisija var veikt pasākumu, kas paredzēts 25., 26. vai 27. pantā, saskaņā ar tajos izklāstītajiem nosacījumiem. 2.
Komisija, pēc apspriešanās ar Eiropas Pusvadītāju padomi, var ierobežot 26. un 27. pantā paredzēto pasākumu piemērošanu, tos attiecinot tikai uz kritiski svarīgajām nozarēm, kurās pusvadītāju krīzes dēļ pastāv darbības traucējumi vai traucējumu draudi.
Šā panta 1. punktā minēto pasākumu izmantošana ir samērīga un nepārsniedz to, kas ir nepieciešams, lai novērstu nopietnus traucējumus, kas skar kritiski svarīgās nozares Savienībā, un tai jābūt Savienības interesēs.
Minēto pasākumu izmantošana nerada nesamērīgu administratīvo slogu īpaši MVU. 3.
Ja, ievērojot 23. pantu, tiek aktivizēts krīzes posms un ja tas ir piemēroti, lai risinātu pusvadītāju krīzi Savienībā, Eiropas Pusvadītāju padome var: a) izvērtēt atbilstīgus un efektīvus ārkārtas pasākumus un konsultēt par tiem; b) izvērtēt aizsardzības pasākumu iespējamās noteikšanas paredzamo ietekmi uz pusvadītāju nozari Savienībā, ņemot vērā, vai tirgus situācija atbilst būtiska produkta ievērojamam trūkumam saskaņā ar Regulu (ES) 2015/479, un sniegt atzinumu Komisijai; 4.
Komisija regulāri informē Eiropas Parlamentu un Padomi par visiem pasākumiem, kas veikti saskaņā ar 1. punktu, un izskaidro sava lēmuma iemeslus. 5.
Komisija, pēc apspriešanās ar Eiropas Pusvadītāju padomi, var izdot norādījumus par ārkārtas pasākumu īstenošanu un izmantošanu.
25. pants Informācijas vākšana 1.
Ja, ievērojot 23. pantu, tiek aktivizēts krīzes posms, Komisija var pieprasīt, lai uzņēmumi, kas darbojas visā pusvadītāju piegādes ķēdē, sniedz informāciju par savām ražošanas spējām, ražošanas jaudu un pašreizējiem primārajiem traucējumiem.
Pieprasītā informācija nepārsniedz to, kas ir vajadzīgs, lai novērtētu pusvadītāju krīzes būtību vai noteiktu un novērtētu iespējamos seku mazināšanas vai ārkārtas pasākumus Savienības vai valsts līmenī.
Informācijas pieprasījumi neietver tādas informācijas sniegšanu, kuras izpaušana būtu pretrunā dalībvalstu drošības interesēm.